REMONTTÖÖDE SELETUSKIRI

Käesolev seletuskiri on koostatud kahe ühetoalise korteri kokku ehitamise ja sellega kaasnevate ümberehituste kohta.Lisatud korteri pilt väljastpoolt. Eesmärk on jätta 1. Korrusel alles elutuba ja köök, köök suureneb rõdu ja sahvri arvelt. Selleks lammutatakse üks välissein ja mitmed siseseinad. Dushiruum WC-ga jääb endiseks.Elutuppa ja koridori ehitatakse vesipõrandaküte. Kogu 1. Korruse põrand viiakse ühele tasandile. 1. Korruse koridori lakke tehakse kahe laepaneeli laiuselt trepi ava ja paigaldatakse trepp koos piiretega (ava lõikamine ja trepi ning piirete paigaldamine eraldi töövõtt). Olemasolev välisukse ava laotakse kinni ja krohvitakse väljastpoolt, seestpolt paigaldatakse heliisolatsioon ja kaetakse kogu sein kipsplaadiga. Praeguse rõdu ümbrus soojustatakse väljastpoolt ja krohvitakse fassaadiga sama tooni.Rõdu piire soojustatakse seestpoolt, paigaldatakse aken. Köögi lagi ühtlustatakse. Köögimööbel jääb ehituse ajaks alles.

2. korrusel lammutatakse analoogselt 1. Korrusega välissein ja siseseinad, akna paigaldamine. Vannituba lammutatakse kuni paneelini, ehitatakse elektr-vesipõrandaküte ja uued seinad väikeplokkidest, viimistletakse keraamilise plaadiga. Paigaldatakse vann, valamu ja WC .Lagi allapoole toodud kipsplaadist(lae peal sundventilatsioon). Vannitoa ja toa vahele ehitatatakse garderoob, seined teraskarkassil kipsplaadist. Olemasolev puitlaastplaadist toa põrand võetakse üles, fikseeritakse laagid ja paigaldatatakse puitlaastplaadid tagasi, sellele parkett. Parkett paigaldatakse ka trepihalli ja teise tuppa. Aknapealne soojustatakse ja viiakse kõrvalseintega ühele tasandile, paigaldatakse aknalaud. Välisukse ava laotakse kinni, paigaldatakse heliisolatsioon ja ehitatakse valgustusniss. Laed kaetakse madalal metallprofiilil kipsplaadiga. Tubadele paigaldatakse siseuksed, vannitoale ja garderoobile lükanduksed.Laed värvitakse, kõik seined viimistletakse(koos vana tapeedi eemaldamisega) ja kaetakse kruntvärviga. Lõplik seinte viimistluse lahendus pakutakse välja tööde käigus, hinnapakkumises peab olema seinte lõppvärvimise ja tapeetimise m2 hind.

Hinnapakkumise sooviks saada ka elektrisüsteemi projekteerimise ja teostamise kohta.

Kuna ehituse ajal elatakse 1. Korrusel, siis tehnoloogiliselt tööde järjekord on:

1. Teise korruse lammutustööd.
2. Uue akna paigaldamine.
3. Uute vaheseinte ehitus
4. Põrandate ehitus
5. Vannitoa ehitus
6. Lagede ja seinte katmine kipsplaadiga, viimistlus(v.a olemasoleva välisukse kinni ladumine).
7. Esimese korruse lammutustööd
8. Uue akna paigaldamine
9. Põrandate ehitamine
10. Radiaatorite paigaldamine
11. Trepi ava lõikamine ja toestamine
12. Lagede ja seinte katmine kipsplaadiga
13. Ukseava kinni ehitamine
14. Lagede ja seinte viimistlemine
15. Põranda viimistluskatte paigaldamine
16. Trepi paigaldamine
17. Teise korruse trepihalli viimistlemine